Sanfrancisko

**Sanfrancisko** (), oficiāli — **Sanfrancisko pilsēta un apgabals** (*City and County of San Francisco*), ir pilsēta ASV, Kalifornijas štatā, Klusā okeāna krastā Sanfrancisko pussalā, kas atdala okeānu no Sanfrancisko līča. Pēc iedzīvotāju skaita Sanfrancisko ir 16. apdzīvotākā pilsēta Amerikas Savienotajās Valstīs un ceturtā apdzīvotākā Kalifornijas pilsēta, kurā 2019. gadā dzīvoja 881 549 iedzīvotāji.

## Vēsture

Visagrākās arheoloģiskās liecības par cilvēku klātbūtni Sanfrancisko pilsētas teritorijā datētas ar 3000. gadu pirms mūsu ēras. Pirms eiropiešu ierašanās apvidū dzīvoja ohlonu indiāņi. 1769. gadā piekrasti atklāja spānis Gaspars de Portola (*Gaspar de Portolà*). 1776. gadā spāņi mūsdienu Sanfrancisko teritorijā uzcēla fortu, bet vēlāk misiju, kuru nosauca Asīzes Franciska vārdā. Pēc Meksikas neatkarības nodibināšanās Sanfrancisko iekļāvās neatkarīgajā Meksikā. Pēc ASV—Meksikas kara Kalifornija 1848. gadā kļuva par ASV teritoriju. Visus šos gadus Sanfrancisko bija visai neievērojama pilsētiņa.

Tomēr tajā pašā 1848. gadā Kalifornijā tika atklāts zelts, sākās Kalifornijas zelta drudzis un teritoriju pārpludināja zelta meklētāji no visas pasaules. Piemēram, cerībā iegūt bagātību, no ostā ienākošajiem kuģiem dezertēja veselas apkalpes. Pilsēta strauji auga.

 Sanfrancisko piedzīvoja smagu zemestrīci, kurai sekoja ugunsgrēks, nopostīdams trīs ceturtdaļas no pilsētas. Tomēr pilsēta ātri atguvās no postījumiem un Sanfrancisko ātri kļuva par vienu no ASV finanšu un ekonomikas centriem.

Otrā pasaules kara laikā Sanfrancisko bija viens no galvenajiem apgādes centriem Klusā okeāna karadarbības teātra apgādei. 1945. gadā Sanfrancisko tika parakstīta ANO Statūti, bet 1951. gadā — Sanfrancisko līgums, kas oficiāli izbeidza ASV karadarbību ar Japānu.

Pēc kara Sanfrancisko devusi būtisku ieguldījumu ASV kontrkultūrā. Pilsēta bija viens no bītņiku, vēlāk hipiju, bet 20. gadsimta 70. gados Sanfrancisko kļuva viens no galvenajiem LGBT kustības centriem.
Attēls:Mission San Francisco de Asis old.jpg|Sanfrancisko Asīzes misija
Attēls:Francis Samuel Marryat, San Francisco, lithograph.jpg|Francis Samuels Marrjats, *Kalna virsotne no Sanfrancisko, Kalifornija, Skatoties uz līci*, 1849. M. & N. Hanhart Hromolitogrāfs.
Attēls:SanFranciscoharbor1851c sharp.jpg|Sanfrancisko osta 1851. gadā
Attēls:1853 U.S.C.S. Map of San Francisco, California ^ Vicinity - Geographicus - SanFrancisco3-uscs-1853.jpg|1853. gada Amerikas Savienoto Valstu piekrastes apsekojuma karte
Attēls:SF-Oakland-Bay-Bridge-Construction.jpg|1935. gadā būvētais Līčā tilts (Bay bridge) tika pabeigts četrdesmit mēnešu laikā.
Attēls:Market Street San Francisco.jpg|Sanfrancisko mūsdienās


## Ģeogrāfija
link=https://en.wikipedia.org/wiki/File:Lombardst.jpeg|left|thumb|Mašīnas braucot pa Lombarda ielu nobrauc no Krievu kalna. |225x225px
Sanfrancisko atrodas Amerikas Savienoto Valstu rietumu krastā, Sanfrancisko pussalas ziemeļu galā, un tās robežas ietver ievērojamus Klusā okeāna un Sanfrancisko līča posmus. Vairākas gleznainas salas - Alkatrasa, Dārgumu sala (*Treasure Island*) un tai blakus esošā *Yerba Buena* sala, kā arī mazākas - Alamedas sala, Sarkanā akmens sala un Eņģeļu sala, kas ir daļa no pilsētas. Iekļautas arī neapdzīvotās Farallona salas, kas atrodas 27 km no krasta, Klusajā okeānā.

Pilsēta ietver vairāk kā 50 kalnus vai augstienes. Daži rajoni ir nosaukti pēc kalna, uz kura tie atrodas, tostarp Noba kalns, Potrero kalns un Krievu kalns. Netālu no pilsētas ģeogrāfiskā centra, uz dienvidrietumiem no centra rajona atrodas virkne mazāk blīvi apdzīvotu pauguru. Tvinpīkss, pauguru pāris, kas veido vienu no pilsētas augstākajiem punktiem, veido vietu no kuras var pārredzēt visu pilsētu. Sanfrancisko augstākais kalns ir Deividsona kalns (283 m), un uz tā atrodas 31 m augsts krusts, kas celts 1934. gadā. Šajā apgabalā augstākais objekts ir sarkanā un baltā krāsā krāsotais Sutro tornis, ko izmanto radio un televīzijas pārraidei.

Tuvumā esošās Sanandreasa un Hejvarda lūzumu zonas ir izraisījušas daudzas zemestrīces, lai gan neviena no lūzumu zonām fiziski neiet caur pašu pilsētu. Sanandreasa lūzums izraisīja zemestrīces 1906. un 1989. gadā. Nelielas zemestrīces notiek regulāri. Lielu zemestrīču draudiem ir liela nozīme pilsētas infrastruktūras attīstībā. Pilsēta uzbūvēja ūdensapgādes palīgsistēmu un vairākkārt ir uzlabojusi būvnormatīvus, pieprasot vecāku ēku modernizāciju un augstākus inženiertehniskos standartus jaunbūvēm. Tomēr ir tūkstošiem mazāku ēku, kuras joprojām ir neaizsargātas pret zemestrīces postījumiem. USGS ir izlaidusi Kalifornijas zemestrīču prognozi, kas paredz aptuvenās zemestrīces tuvošanos Kalifornijā.

Sanfrancisko krasta līnija ir palielinājusies ārpus dabiskās robežas. Izgāztuvēs atrodas veseli rajoni, kā piemēram, *Marina*, *Mission Bay* un *Hunters Point,* kā arī lieli *Embarcadero* posmi. Dārgumu sala tika uzbūvēta no materiāla, kas izņemts no līča, kā arī no materiāla, kas radies, veicot *Yerba Buena* tuneļa rakšanu caur *Yerba Buena* salu Līča tilta būvniecības laikā. Šī zeme zemestrīču laikā mēdz būt nestabila. Tā rezultātā šajos posmos ir iespējama augsnes sašķidrināšanās, kas nodara plašu kaitējumu īpašumam, kas uz tās uzbūvēts, kā tas pierādījās Marinas rajonā 1989. gada *Loma Prieta* zemestrīces laikā. Lielākā daļa pilsētas dabisko ūdensteču, piemēram, *Islais* pieteka un *Mission* pieteka, ir pārbūvētas un atjaunotas, tāpat arī Sabiedrisko pakalpojumu regulēšanas komisija pēta priekšlikumus dažu upju atjaunošanai.

### Pilsētas ainava

## Ekonomika
Mūsdienās pilsētas galvenās ekonomikas nozares ir tūrisms, finanses un augstās tehnoloģijas.

Pazīstamas kompānijas, kuru galvenā mītne atrodas Sanfrancisko:

* Bechtel (celtniecība)
* CNET (interneta satura pakalpojumi)
* Craigslist (interneta satura pakalpojumi)
* Digg (interneta satura pakalpojumi)
* Dolby Laboratories (elektronika)
* Gap (apģērbu tirdzniecība)
* Industrial Light & Magic (izklaides industrija)
* Jamba Juice (ēdināšana)
* Levi Strauss & Co. (apģērbi)
* LiveJournal (interneta satura pakalpojumi)
* LucasArts (izklaides industrija)
* Lucasfilm (izklaides industrija)
* OQO (elektronika)
* Six Apart (programmatūra)
* Technorati (interneta satura pakalpojumi)
* Visa (finanses)
* Viz Media (izklaides industrija)
* Wells Fargo (finanses)


## Ievērojamas vietas
thumb|Alkatrazu katru gadu apmeklē ap 1,5 miljoniem tūristu.
* Alkatrasa - leģendārs cietums
* Zelta Vārtu tilts
* Transamerikas piramīda - pazīstamākais debeskrāpis
* *[[Coit Tower]]*
* Sanfrancisko ķīniešu kvartāls
* Kastro rajons

## Sports
Pilsēta ir NFL līgas (amerikāņu futbols) komandas Sanfrancisko "49ers" un MLB (beisbols) līgas komandas Sanfrancisko "Giants" mājvieta.

## Cilvēki
Sanfrancisko dzimuši:

* Ansels Adamss (*Ansel Adams*, 1902—1984) - fotogrāfs
* Leonards Adlmans (*Leonard Adleman*, 1945) - datorzinātnieks
* Luiss Alvaress (*Luis Walter Alvarez*, 1911—1988) - fiziķis
* Metjū Bārnijs (*Matthew Barney*, 1967) - mākslinieks
* Bills Biksbijs (*Bill Bixby*, 1934—1993) - aktieris
* Laiza Bonē (*Lisa Bonet*, 1967) - aktrise
* Bendžamins Brets (*Benjamin Bratt*, 1963) - aktieris
* Ouens Čemberlens (*Owen Chamberlain*, 1920—2006) - fiziķis
* Delmers Deivss (*Delmer Daves*, 1904—1977) - scenārists
* Aisedora Dunkane (*Isadora Duncan*, 1877—1927) - dejotāja
* Stīvs Džobss (*Steve Jobs*, 1955—2011) - uzņēmējs
* Džozefs Erlangers (*Joseph Erlanger*, 1874—1965) - fiziologs
* Daiana Fosija (*Dian Fossey*, 1932—1985) - etoloģe
* Roberts Frosts (*Robert Frost*, 1874—1963) - dzejnieks
* Džerijs Garsija (*Jerry García*, 1942—1995) - mūziķis
* Klifords Gīrcs (*Clifford Geertz*, 1926—2006) - antropologs
* Denijs Glovers (*Danny Glover*, 1946) - aktieris
* Džo Hants (*Joe Hunt*, 1919—1945) - tenisists
* Kērks Hemmets (*Kirk Hammett*, 1962) - mūziķis 
* Petija Hērsta (*Patty Hearst*, 1954) - teroriste 
* Viljams Rendolfs Hērsts (*William Randolph Hearst*, 1863—1951) - uzņēmējs 
* Klints Īstvuds (*Clint Eastwood*, 1930) - aktieris
* Džons Jangs (*John Young*, 1930—2018) - astronauts
* Džeisons Kids (*Jason Kidd*, 1973) - basketbolists
* Mervins Lerojs (*Mervyn LeRoy*, 1900—1987) - kinorežisors
* Monika Levinska (*Monica Lewinsky*, 1973) - prezidenta mīļākā
* Brūss Lī (*Bruce Lee*, 1940—1973) - aktieris
* Džeks Londons (*Jack London*, 1876—1916) - rakstnieks
* Kortnija Lava (*Courtney Love*, 1964) - mūziķe 
* Roberts Maknamara (*Robert McNamara*, 1916—2009) - politiķis 
* Hārvijs Milks (*Harvey Milk*, 1930—1978) - politiķis 
* Gordons Mūrs (*Gordon Moore*, 1929) - uzņēmējs 
* Alens Ņūels (*Allen Newell*, 1927—1992) - datorzinātnieks
* Pjērs Selindžers (*Pierre Salinger*, 1925—2004) - žurnālists
* Ričards Serra (*Richard Serra*, 1939—2024) - mākslinieks
* Ališija Silverstone (*Alicia Silverstone*, 1974) - aktrise
* O. Dž. Simpsons (*O. J. Simpson*, 1947—2024 ) - amerikāņu futbolists
* Lemonijs Snikets (*Lemony Snicket*, 1970) - rakstnieks
* Kaspars Veinbergers (*Caspar Weinberger*, 1917—2006) - politiķis
* Džeks Venss (*Jack Vance*, 1916—2013) - rakstnieks
* Dž. T. Volšs (*J. T. Walsh*, 1943—1998) - aktieris
* Natālija Vuda (*Natalie Wood*, 1938—1981) - aktrise


## Atsauces

## Ārējās saites